Na temelju Programa za dodjelu subvencija gospodarskim subjektima u 2016. godini KLASA: 402-07/16-01/1; Ur.broj:2182/1-06-16-1 od 12. siječnja 2016. godine, Upravni odjel za gospodarstvo Šibensko-kninske županije *r a s p i s u j e*

**JAVNI POZIV**

**za podnošenje zahtjeva za dodjelu subvencija gospodarskim subjektima u 2016.godini**

I.

U cilju razvoja maloga gospodarstva Šibensko-kninska županija dodjeljivat će poticajna sredstva gospodarskim subjektima za slijedeće namjene:

- marketinške aktivnosti: nastupi na sajmovima/izložbama u 2016. godini, promidžbeni materijal, istraživanje tržišta i slično,

 - stručno osposobljavanje i usavršavanje: osposobljavanja za tradicionalneobrtničke djelatnosti, stručno osposobljavanje zaposlenih kod uvođenje novih tehnologija i slično,

- troškovi osnivanja, odnosno pokriće dijela troškova registracije i pokretanja poslovanja.

II.

Korisnici Programa mogu biti obrti, društva s ograničenom odgovornošću do 250 zaposlenih i proizvodno uslužne zadruge (osim zadruga koje pretežito obavljaju ili većina zadrugara pretežito obavlja primarnu poljoprivrednu proizvodnju i ribarstvo), koji su registrirani i djeluju na području Šibensko-kninske županije, te nemaju duga prema državi.

III.

Prednost pri ostvarivanju prava na subvenciju imaju oni subjekti malog gospodarstva koji obavljaju proizvodnu djelatnost, s većim brojem zaposlenih, koji povećavaju konkurentsku sposobnost kroz uvođenje novih oblika poslovanja, inovacija, usvajanje novih proizvoda i tehnologija i sl., izvoznici, početnici (do 3 godine poslovanja), koji su u 100% vlasništvu branitelja domovinskog rata, invalida, žena i mladih do 30 godina, čije projekte sufinanciraju i jedinice lokalne samouprave ili tijela državne uprave.

 IV.

Obrasci zahtjeva za subvencije mogu se preuzeti u Upravnom odjelu za gospodarstvo Šibensko-kninske županije ili sa web stranice Šibensko-kninske županije [www.sibensko-kninska-zupanija.hr](http://www.sibensko-kninska-zupanija.hr) te se dostavljaju na adresu:

**Upravni odjel za gospodarstvo Šibensko-kninske županije**

**Trg Pavla Šubića I, br 2**

**22 000 Šibenik,** uz naznaku**:**

**„Subvencioniranje gospodarskih subjekata u 2016. godini“**

Zahtjevi se podnose do utroška proračunskih sredstava, a najkasnije do 31. listopada 2016.g.

Dodatne informacije mogu se dobiti na telefon: 022/460-735 ili 022/460-736.

  **Upravni odjel za gospodarstvo**

 **Šibensko-kninske županije**

KLASA:402-07/16-01/1

Ur.broj:2182/1-06-16-2

Šibenik, 12. siječnja 2016.